IL-FRATELLANZA U L-KAPPELLA TAS-SAGRAMENT It-tieni fratellanza li ser naraw dwarha, hija dik tas-Santissmu Sagrament, fratellanza li ssibha tista' tgħid f'kull parroċċa f'Malta u Għawdex. Bla dubju ta' xejn, din kienet l-ewwel fratellanza li twaqqfet fl-Isla. Nafu li saħansitra qabel ma' l-Isla saret parroċċa, fil-knisja ċkejkna ta' San Ġiljan li f'dak iż-żmien kienet isservi ta' viċi parroċċa, kien hemm fergħa tal-fratellanza tas-Sagrament imwaqqfa fil- Birgu, li minnu dak iż-żmien kienet tagħmel l-Isla. L-Isla saret parroċċa fil-bidu tas-sena 1581. Huwa dokumentat, illi fil-11 ta' Marzu 1581, l-imseħbin Sengleani f'dik il- fratellanza, għamlu talba lill-Vigarju Ġenerali, biex ġaladarba l-Isla issa kienet saret parroċċa għaliha, fil-purċissjoni ta' San Girgor, huma jakkumpanjaw mal-kappillan ta' l-Isla u mhux aktar mal-kappillan tal-Birgu. Il-fratellanza twaqqfet kanonikament ftit taż-żmien wara, fi żmien l-ewwel kappillan, Dun Anton Di Nicolaci. Bħal kull fratellanza oħra tas-Sagrament, l-għan ewlieni ta' l-imseħbin, kien illi jxerrdu d-devozzjoni u l-qima lejn Ġest fl-Ewkaristija, u għalhekk kienu mgħobbija bil-piż illi jorganizzaw bl-aħjar mod possibbli l-purċissjoni ta' Korpus. fi żmien it-tieni kappillan, Dun Vinċenz Caruana, huma ġa' kienu organizzati sew, tant illi sa mis-sena 1602, huma kienu jieħdu ħsieb jagħmlu purċissjoni żgħira bis-Sagrament kull tielet Ħadd tax-xahar, u li għalhekk kienet tissejjaħ tat-Terza. Peress illi f'dawk iż-żminijiet is-Sagrament kien jinżamm fuq l-altar maġġur, il-fratellanza ma kellhiex altar tagħha bħal fratellanzi l- oħrajn. Imma, meta fis-sena 1720, inbniet is-sagristija li hemm illum, huma ingħataw il- bini li sa dak iż-żmien kien iservi bħala sagrestija, biex jibdluh f'Oratorju għall-użu tagħhom. Malajr sar artal u tqiegħdu pitturi li juru xeni mill-Bibbja b'konnessjoni ma' l-Ewkaristija li xi wħud minnhom għadhom jeżistu sal-lum. Fis-sena 1786, il-knisja ingħatat id-dinjità ta' kolleġġjata u għalhekk imħass il-bżonn illi tinbena kappella fejn jinżamm is-Sagrament, peress illi fuq l-altar maġġur issa bdew isiru ħafna iżjed ċerimonji. Il-post magħżul, kien wara l-ewwel altar fuq il-lemin tal- maġġur issa bdew isiru ħafna iżjed ċerimonji. Il-post magħżul, kien wara l-ewwel altar fuq il-lemin tal-maġġur, dedikat lill-Immakulata Kunċizzjoni, u fejn kien hemm in-niċċa tal-Bambina. Fil-fatt sakemm faqqgħet il-gwerra, il-Bambina kellha n-niċċa tagħha fuq l-altar tal-kappella tas-Sagrament, u l-inkwatru tal-Kunċizzjoni kien jitpoġġa biss fil- jiem tal-festa tal-Vitorja. Din il-kappella iġġarfet fil-gwerra, imma reġgħet inbniet bħalma kienet. Illum il-Bambina tqiegħdet fil-kor, u l-inkwatru tal-kunċizzjoni tpoġġa fil-kappella bħala titular fiss. Fil-ġnub hemm żewġ kwadri żgħar tal-pittur Emvin Cremona, li L-ISLA — Ħarġa Speċjali 3 jirrapreżentaw l-Aħħar Ċena, u l-ġrajja tal-miraklu ta' Emmaws. Fis-sena 1976, il-pilastri tal-kappella nksew bl-irħam, u l-kappella kollha ġiet dekorata mis-Senglean Carmelo Spiteri. Tiżjin u Armar Ieħor Din il-kappella, l-aktar post ta' qima fil-knisja, kif ukoll l-altar, huma mżejnin kif jixraq, b'rikkeżżi kbar, patrimonju miġbur fuq medda twila ta' snin. Sa ftit snin ilu, fil-festa l-kappella kienet tiżżejjen b'tapizzerija tal-ħarir fin minsuġa b'disinn isfar ta' għeneb u żbul, li pero, fis-sena 1985 inbidel ma' tapizzerija tal-ħarir minsuġa b'disinn bil-ħajt tad-deheb. Fis-sena 1996 saret tapizzerija oħra tal-ħarir tal- 'palma' biex tintuża fil-festi ta' Ħamis ix-Xirka, meta fil-kappella jintrama' s-Sepulkru, ; tal-Milied u ta' Korpus. fuq l-altar, l-ewwel li jolqot l-għajn, huwa t-Tabernaklu tal-fidda, u fuq kustodja tal-fidda wkoll, mogħtija fis-sena 1912 mill-Kanonku Ġużeppi Bonanno, li wara sar Arċipriet. Fil-festa, l-altar hu mżejjen b'sett ta' kandlieri tal-metal miksi bil-fidda, prima u sekonda, u erba' statwetti li jirrappreżentaw erba' dutturi tal-Knisja li għallmu fuq il- misterju ta' l-Ewkaristija, u pediċini bi fjuretti tal-granutilja. Il-ventaltar tal-fidda, maħdum madwar mitt sena ilu fuq disinn ta' Mikiel DeGiovanni, għandu l-istemma prinċipali ta' kalċi mdawwar b'disinn ta' dielja u żbul, u fil- ġnub żewġ figuri li jirraffiguraw il-Fidi u t- Tama. Il-lampier, għotja ta' Carmelo Zammit fis-sena 1927, sar fuq disinn tal-perit Andrea Vassallo. Il-kumplament ta' l-armar ta' l-altar, huwa tal-fratellanza tal-Kunċizzjoni. Għall-purċissjoni, il-fratellanza tas-Sagrament għandha ħafna armar ukoll. L-istandard ji EĦEMMI irrakkmat, li sar mill-ġdid propju din is-sena, Il-Kappella tas-Sagrament, ghandu lasta tal-fidda, u kruċetta kbira f'forma iddedikata lill-Immakulata Kunċizzjoni: ta' kalċi b'raġġiera, li saret fis-sena 1892 minn li fiha għal żmien twil inżammet Paolo Busuttil, li fl-istess sena ħadem ukoll il- l-istatwa ta' Marija Bambina. medaljun tal-Prefett. Is-surġentina, saret fis-sena 1790, u hija xogħol ta' Salvatore Letard. Peress li din il-fratellanza kienet torganizza l- purċissjoni ta' Korpus, għandha wkoll erba' lanterni tal-fidda, u sitt lasti bil-pumi tal- fidda għall-baldakkin. Għall-purċissjoni tat-Terza, kien hemm ukoll standard ieħor bi kruċetta oħra tal-fidda, u baldakkin b'erba' lasti tal-fidda wkoll. Hemm ukoll umbrellina bil-lasta tal-fidda għal waqt it-trasport tas-Sagrament fil-knisja. Din il-fratellanza baqgħet attiva sa ftit snin wara li nfetħet il-knisja mill-ġdid wara l-gwerra. 4 L-ISLA — Ħarġa Speċjali